हिंदी साहित्य के संसार में स्त्री और दलित विमर्श जिस प्रवृत्ति के साथ आगे आया है उससे भिन्न आदिवासी साहित्य है। स्त्रीवादी साहित्य को देखा जाए तो वह जाति के प्रश्न को नहीं समझता। वह सिर्फ स्त्री जाति के हकों और अधिकारों को लेकर चर्चा करता है। वह दलित, आदिवासी, मुस्लिम स्त्रियों की तरफ आँख भौ सिकुडता है। आरक्षण के मामले को लेकर यह बात देखी जा सकती है। दलित साहित्य में भी स्त्री के सवालों को पिछे छोड़ा गया है इसी कारण अगल ‘दलित स्त्री विमर्श’ की चर्चा होने लगी। इसी शृंखला में हम आदिवासी साहित्य को देखेंगे तो स्त्री ने अपनी बड़ी तादात में उपस्थिति दर्शाई है। आदिवासी समाज में खेती का कार्य हो, श्रम, शिकार हो या लड़ाई की बात हो हर समय स्त्री ने पुरुषों के साथ कंधे से कंधा लगाकर उपस्थिति थी। इसी कारन आदिवासी साहित्य में स्त्री के बहुत से सवालों को महत्व मिला है। आदिवासी साहित्य अपनी रचनात्मक उर्जा आदिवासी विद्रोह की परंपरा से लेता है। इसलिए आदिवासी साहित्य को अन्य साहित्य की तुलना में विद्रोही साहित्य या जीवनवादी साहित्य कहा जाता है।